****

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinsko vijeće**

KLASA: 363-01/20-01/02

URBROJ: 2198/09-1-20-1

Starigrad Paklenica, 30. siječnja 2020. godine

Na temelju članka 44. Zakona o komunalnom gospodarstvu („Narodne novine“, broj 68/18 i 110/18), članka 8. Odluke o komunalnim djelatnostima na području Općine Starigrad („Službeni glasnik Zadarske županije“ br. 26/19) i članka 30. Statuta Općine Starigrad („Službeni glasnik Zadarske županije broj 3/18 i 8/18), Općinsko vijeće Općine Starigrad na 17. sjednici održanoj 30. siječnja 2020. godine, donijelo je

**ODLUKU**

**o namjeri davanja koncesije za obavljanje komunalne djelatnosti** **crpljenja,**

**odvoza i zbrinjavanja fekalija iz septičkih, sabirnih i crnih jama**

**Članak 1.**

Davatelj koncesije Općina Starigrad objaviti će Obavijest o namjeri davanja koncesije za obavljanje komunalne djelatnosti crpljenja, odvoza i zbrinjavanja fekalija iz septičkih, sabirnih i crnih jama

Obavijest o namjeri davanja koncesije objaviti će se u Elektroničkom oglasniku javne nabave sukladno Zakonu o koncesijama („Narodne novine“ broj 69/17).

**Članak 2.**

Koncesija se daje na rok od 5 godina.

**Članak 3.**

Broj koncesija koji se planira dati: 3 koncesije.

**Članak 4.**

Početni iznos godišnje naknade za koncesiju ne može biti niži od 10.000,00 kn.

**Članak 5.**

Kriterij za odabir ponude je ekonomski najpovoljnija ponudas najvećim brojem bodova utvrđenim prema kriterijima:

- najniža ponuđena cijena usluge za krajnje korisnike – 90 % u bodovanju ponuda i

- najviša ponuđena cijena koncesijske naknade - 10 % u bodovanju ponuda.

**Članak 6.**

Rok za dostavu ponuda i dokumentacija koju treba priložiti odrediti će se u Obavijesti o namjeri

davanja koncesije.

**Članak 7.**

Zadužuje se Općinski načelnik da zajedno sa Stručnim povjerenstvom za davanje koncesija izvrši pripremne radnje za davanje koncesije definirane člankom 14. Zakona o koncesijama („Narodne novine“ br. 69/17) te da objavi Obavijest o namjeri davanja koncesije, a sve sukladno Zakonu o koncesijama.

**Članak 8.**

Ova Odluka stupa na snagu danom donošenja.

 Predsjednik

 Marko Marasović, dipl. ing. građ.